Euroopa ülemaailmne mõju kahaneb jätkuvalt ning Euroopas toimub põhja-lõuna riikide teineteisest kaugenemine, mis kulmineerub sellega, et üks PIIGS rühma riik väljub 2012. aastal euroalast. Võlakriisi kogemuste najal suunab Saksamaa kui Euroopa suurim majandus oma jõupingutused ümber tugeva EL ehitamiselt hoopis tugeva liidu loomisele sarnase rahandusdistsipliini ja dünaamilise majandusega Läänemere-äärsete  naaberriikidega põhja ja ida pool. Niiviisi tugevneb veelgi senine Läänemeremaade omavaheline integratsioon ja 2010. aastal hoo sisse saanud EL piirkondliku ühisstrateegia elluviimine. Arendatakse välja uusi omavahelisi sidevõrgustikke nagu Baltic Rail.